અમદાવાદમાં FIA ના અધિકારીઓ સામે થયેલી શારિરીક શોષણની ફરિયાદ મામલે ત્રણેય અધિકારીઓએ સેશન્સ કોર્ટમાં આગોતરા જામીન અરજી કરી છે. કિરીટ પટેલ, અરવિંદ ગજેરા અને કે. ટી. પટેલે ધરપકડથી બચવા કોર્ટમાં આગોતરા જામીન અરજી કરી છે. જેના પર 6 સપ્ટેમ્બરે સુનાવણી હાથ ધરાશે. ઉલ્લેખનીય છેકે અમદાવાદના ઉદ્યોગજગતમાં ખળભળાટ મચાવી મુકે એવી એક ઘટનામાં એક યુવતીએ ફેડરેશન ઓફ ઇન્ડસ્ટ્રીઝ એન્ડ એસોસિએશન્સ (એફઆઇએ)તથા ગુજરાત ચેમ્બર ઓફ કોમર્સ એન્ડ ઇન્ડસ્ટ્રીઝ(જીસીસીઆઇ)માં હોદ્દેદાર એવા ટોચના ઉદ્યોગપતિઓએ તેની જાતીય સતામણી (સેક્સ્યુઅલ હેરેસમેન્ટ)કરી હોવાની ફરિયાદ અમદાવાદના એલિસબ્રિજ પોલીસ સ્ટેશનમાં નોંધાવી છે.